Foto: depositphotos Visa kompaniyasi «O‘zbekiston bozorida tez orada UzCard-Visa kobeyjing kartasi chiqishi» haqida ommaviy axborot vositalarida berilgan xabarni tasdiqlamadi. «Shuningdek, Visa va UzCard kompaniyalari o‘rtasida kobeyjing kelishuvi imzolangani haqidagi xabar ham haqiqatga to‘g‘ri kelmaydi», - deyiladi kompaniya xabarida. Ta’kidlanishicha, Visa kompaniyasi O‘zbekistondagi moliya institutlari va biznes hamkorlar bilan naqdsiz to‘lovlarni rivojlantirish bo‘yicha qator yo‘nalishlarda hamkorlik qiladi. Kobeyjing kartalarini chiqarish esa bu yo‘nalishlardan o‘rin olmagan.